জানা গেছে, নামসর্বস্ব অনেক দেশীয় কোম্পানি এনার্জি ড্রিংকসের নামে নেশাজাতীয় পানীয় দেশের বাজারে বিক্রি করছে। আবার বিদেশ থেকে আমদানিও হচ্ছে। এ ধরনের একটি পানীয় রেড বুল, যা রাজধানীর উঠতি তরুণদের কাছে বেশ জনপ্রিয়। এই এনার্জি ড্রিংকসের মোড়কে ঘোষিত তথ্যমতে, এতে প্রতি লিটারে ৩২০ মিলিগ্রাম ক্যাফেইন আছে। অন্যদিকে গ্রামের সহজ-সরল মানুষকে টার্গেট করে দেশীয় কিছু কোম্পানি এনার্জি ড্রিংকস বানাচ্ছে। গ্রামের ছোট টং দোকান ও হাটবাজারে যা বিক্রি করা হয়। সাধারণ মানুষ দীর্ঘমেয়াদে এসব ড্রিংকস সেবনে জটিল রোগে আক্রান্ত হচ্ছে।